"פניה" - פניה לועדת אתיקה לענין סעיפים 13(ד), 15(2), 18, 20 או 23 לחוק.
(א) המנהל הכללי יקבע את אזור הסמכות של כל ועדת אתיקה ואת מקום מושבה.
(ב) המנהל הכללי או מי שהוא הסמיך לכך יהיה רשאי להעביר פניה לועדת אתיקה אחרת, אם ראה לנכון לעשות כן, בשל דחיפות הנושא או בשל ניגוד ענינים של חברי הועדה המוסמכת לאזור.
המנהל הכללי ימנה, בכתב, חברים כאמור בסעיף 24(א) לחוק לכל ועדה שנקבעה כאמור בתקנה 2, ורשאי הוא למנות ממלא מקום קבוע לכל חבר בועדת האתיקה.
(א) תקופת כהונה של ועדת אתיקה תהיה ארבע שנים.
(ב) המנהל הכללי רשאי לחזור ולמנות את ועדת האתיקה לתקופות כהונה נוספות בדרך שבה נתמנתה לראשונה.
(ג) נפטר חבר הועדה, התפטר או בוטל מינויו, ימנה המנהל הכללי חבר אחר תחתיו, והוא יכהן עד תום תקופת הכהונה של ועדת האתיקה.
(א) חבר ועדת אתיקה יחדל לכהן לפני תום כהונת הועדה אם התפטר בהגשת כתב התפטרות למנהל הכללי; כהונתו תופסק לא יאוחר מחודש ממועד הגשת כתב ההתפטרות.
(4) המנהל הכללי קבע, על יסוד חוות דעת רפואית, שמחמת מצב בריאותו נבצר מהחבר להמשיך במילוי תפקידו.
(א) פניה לפי סעיף 15(2) לחוק תוגש בידי המטפל, המטופל, בן משפחה או ידיד קרוב של המטופל.
(ב) פניה לפי סעיף 13(ד) או 18(ג) לחוק תוגש בידי המטפל.
(ג) פניה לפי סעיף 20(א)(5) לחוק, יכול שתוגש בידי כל אדם בעל ענין.
(ד) פניה לפי סעיף 23(א) תוגש בידי המטופל, בא כוחו לפי סעיף 16 לחוק או עורך דינו.
(א) בפניות בענין סעיפים 13(ד) ו-15 (2) לחוק תיתן ועדת האתיקה את החלטתה בתוך ארבעים ושמונה שעות ממועד קבלת הפניה, אלא אם כן הורה יושב ראש הועדה הוראה אחרת מטעמים מיוחדים שיירשמו; נבצר מהועדה לדון בפניה דחופה בתוך ארבעים ושמונה שעות, תודיע מזכירות הועדה לפונה כי עליו לפנות לבית המשפט המחוזי בהתאם לסעיף 24(ג) לחוק.
(ב) בכל פניה אחרת תיתן הועדה החלטה בתוך שלושים ימים ממועד הגשת הפניה אלא אם כן הקדים יושב ראש הועדה את הדיון בפניה בשל דחיפותה.
(ג) החלטת הועדה בכתב תינתן לפונה, סמוך ככל שאפשר לסיום הדיון; ההחלטה תהיה מנומקת אלא אם כן החליטה הועדה שלא לנמק את ההחלטה, מטעמים מיוחדים שיירשמו.
(ד) נחלקו הדעות בועדה, תכריע דעת הרוב.
נבצר מיושב ראש ועדת אתיקה או מחבר אחר בה להשתתף בדיון, ישתתף בו מי שנתמנה ממלא מקומו הקבוע.
(א) יושב ראש ועדת האתיקה או מי שהוא קבעו לצורך זה, ירשום פרוטוקול של הדיון בועדה.
(ב) פרוטוקול יכול שייערך גם בדרך של הקלטה ברשמקול או באופן אחר שיקבע יושב ראש הועדה, ובלבד שיועלה על הכתב ויצורף לתיק הדיון.
(ג) הפרוטוקול ייחתם ביד יושב ראש ועדת האתיקה.
דיוני ועדת האתיקה ינוהלו בדלתיים סגורות, אולם הועדה רשאית להרשות אדם, בכפוף לכל דין, להיות נוכח בעת הדיון, כולו או מקצתו.
(א) חבר ועדת אתיקה לא ישתתף בדיון בועדה אם הוא עלול להימצא, במישרין או בעקיפין, במצב של ניגוד ענינים בין תפקידו כחבר הועדה לבין ענין אחר שלו.
(ב) נתברר לחבר ועדת אתיקה שהוא מנוע מלהשתתף בדיון מסוים בשל ניגוד ענינים כאמור בתקנת משנה (א), יודיע על כך ליושב ראש הועדה ויימנע מלהשתתף בדיון, ובמקומו ישתתף ממלא מקומו הקבוע בהתאם לאמור בתקנה 9.
1 ק"ת תשנ"ז, 80; תשס"ד, 837.
מינוי של ועדות אתיקה, שמונו לשנתיים, שתוקפו לא פקע לפני יום פרסומן של תקנות אלה, יעמוד בתוקף לארבע שנים מיום המינוי."